So Close
„So Close“(tarjimasi „Juda yaqin“) — bu shved qoʻshiqchisi va produseri NOTD, nemis qoʻshiqchisi va produseri Felix Jaehn, amerikalik qoʻshiqchi va produser Captain Cuts va ingliz qoʻshiqchisi Georgia Kular hamkorlikda yaratgan singl. „So Close“ qoʻshigʻi 2018-yil 2-noyabrda omma eʼtiboriga havola etilgan. „So Close“ qoʻshigʻining matnini Samuel Brandt, Tobias Danielsson(NOTD), Felix Jaehn,Ben Berger,Ryan McMahon,Ryan Rabin, Georgia Kular hamkorlikda yozishgan. „So Close“ qoʻshigʻi 2019-yil 2-martdagi "Billboard" sonida AQShning "Billboard Dance Club Songs" va „Dance Mix Show Airplay“ chartlaida birinchi oʻrinni egalladi. „So Close“ qoʻshigʻi AQSHning „Billboard“ chartlarida birinchi oʻrinni egallashidan avvalroq Avstraliya, Yangi Zelandiya va Germaniya chartlarida eng yaxshi 50 ta xit qoʻshiqlar roʻyxatiga kiritilgan edi. „So Close“ qoʻshigʻi „Sports Illustrated Swimsuit“ jurnalining birinchi muqovasida rasmi chiqadigan aktrisa Camille Kostek ishtirokidagi musiqiy videosi uchun koʻproq eʼtibor qozondi.